
29. juli * Alken får Gøglertræf. Finn Bech-Nielsen, Emborgvej 111, vil nu give sit særlige bidrag til Alken. Hans yndlingsgøgler Tonny Trifolikom har allerede meldt sin ankomst til gøglertræf 25. august, der skal foregå i Finns have, på legepladsen og på mejeriet. Finn "Badutski"  er netop fyldt 50, så træffet er også fødselsdag med lagkage fra kl. 15. Se plakaten og  Læs mere.
26. juli * Olga Fjords Spejderhonnørmarch nu på nettet. I 1956 komponerede Olga fra Søbjergvej en march for Hendes Majestæt Dronning Ingrid - og som en hyldest til det danske spejderkorpssamfund. Den Kongelige Livgardes Musikkorps indspillede den i 1998 i anledning af dronningens 50 års jubilæum som protektor for  Børnehjælpsdagen. Hør marchen her.
25. juli * De første 65 dvd-film klar til ny byttecentral. Jens Krag fra Søbjergvej har taget forslaget om film-bytte op og har selv en masse til at begynde med. Han foreslår en fast åbningstid - måske på mejeriet? Læs hele forslaget på smalltalken.
Kære naboer i og omkring Alken.
Kort efter det sidste nyhedsbrev kom Rudolf Foustad med en af sine lokalhistoriske beretninger - om tørvegravningen i Alken Enge og mange erindringsglimt. Læs den her – og glæd jer til senere på året, for der kommer flere fra hans hånd. 

Bidrag til Alkens historie - både den gamle og den nyere – er i det hele taget mere end velkomne. Helst med fotos – f.eks. fra de ældste byfester.

Så virker opslagstavlen i det små – for Jytte Elleby fik da solgt sit klippekort ad den vej. Og Finn ”Badutski” Bech-Nielsen er med sit Gøglertræf nu repræsenteret på Folk i Alken.

Husk - brombærrene er begyndt at blive modne. 

